**Ministru kabineta noteikumu projekta “Grozījumi Ministru kabineta 2009. gada 30. novembra noteikumos Nr. 1375 “Noteikumi par rūpnieciskās zvejas limitiem un to izmantošanas kārtību piekrastes ūdeņos””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Zvejniecības likuma 11. panta 4.2 daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2009. gada 30. novembra noteikumu Nr. 1375 “Noteikumi par rūpnieciskās zvejas limitiem un to izmantošanas kārtību piekrastes ūdeņos”” (turpmāk – MK noteikumi Nr. 1375) 11. punktu pašvaldības reizi gadā līdz 1. jūlijam valsts zinātniskajā institūtā “Pārtikas drošības, dzīvnieku veselības un vides zinātniskais institūts “BIOR”” (turpmāk − institūts) var iesniegt priekšlikumus par piekrastes ūdeņos noteikto zvejas limitu izmaiņām. Institūts mēneša laikā izvērtē iesniegtos priekšlikumus un iesniedz Zemkopības ministrijā (turpmāk – ZM) zinātniski pamatotu rekomendāciju (turpmāk – rekomendācija) par pašvaldību priekšlikumiem zvejas limitu izmaiņām. ZM, ievērojot iepriekšminēto noteikumu 12. punkta prasības, apkopo institūta izvērtētos un atbalstītos priekšlikumus par zvejas limitu izmaiņām un iesniedz Ministru kabinetā noteikumu projektu.  Saskaņā ar MK noteikumu Nr. 1375 11. punktu Rucavas novada pašvaldība, Ventspils novada pašvaldība, Pāvilostas novada pašvaldība, Liepājas pilsētas pašvaldība, Saulkrastu novada dome un Salacgrīvas novada dome līdz š.g. 1. jūlijam institūtā iesniedza priekšlikumus par piekrastes ūdeņos noteikto zvejas limitu izmaiņām. Institūts tos izvērtēja un 01.08.2018. iesniedza ZM rekomendāciju (Nr.1-6/1003, pieejama ZM). Institūta rekomendācijā atbalstītie Rucavas novada pašvaldības un Saulkrastu novada pašvaldības priekšlikumi par zvejas limitu izmaiņām ir iekļauti sagatavotajā Ministru kabineta noteikumu projektā “Grozījumi Ministru kabineta 2014. gada 23. decembra noteikumos Nr.796 “Noteikumi par rūpnieciskās zvejas limitiem un to izmantošanas kārtību iekšējos ūdeņos”” (turpmāk – noteikumu projekts). Par Ventspils novada pašvaldības, Pāvilostas novada pašvaldības, Liepājas pilsētas pašvaldības un Salacgrīvas novada domes institūta neatbalstītajiem priekšlikumiem minētās pašvaldības tika informētas.  Ievērojot institūta rekomendāciju, noteikumu projektā iekļauti šādi grozījumi:  1) ir atbalstāms Rucavas novada pašvaldības priekšlikums veicināt apaļā jūrasgrunduļa selektīvu zveju laikposmā no 1.aprīļa līdz 30.jūnijam, izmantojot daļu no pašvaldībai iedalītajiem zivju tīkliem. Institūts rekomendācijā norāda, ka Rucavas novada pašvaldībai būtu dubultojama zivju tīkla limita daļa, kas pašlaik ir izmantojama apaļā jūrasgrunduļa zvejai laikposmā no 1.aprīļa līdz 30.jūnijam, tāpēc pašvaldība turpmāk varētu izmantot apaļā jūrasgrunduļa zvejai 50 grunts tīklus ar acs izmēru 60–70 mm;  2) ir atbalstāms Saulkrastu novada domes priekšlikums piešķirt 1 apaļā jūrasgrunduļa murdu un tā vietā samazināt reņģu tīklu kopējo limitu par 5 tīkliem. Institūts rekomendācijā norāda, ka ar apaļo jūrasgrunduļu murdiem piezvejā tiek zvejota arī reņģe, tāpēc, saglabājot piesardzības principu, ir iespējams piešķirt pašvaldībai jaunu zvejas rīku, tā vietā attiecīgi samazinot esošo reņģu tīklu limitu.  Ievērojot MK noteikumu Nr.1375 5.1 apakšpunktu, pašvaldība nedrīkst pārdalīt citiem zvejas tiesību nomniekiem to zvejas rīku limitu, kas bija iedalīts zvejas tiesību nomniekiem, kurš nodevis sadalīšanai pēdējo viņa īpašumā esošo zvejas kuģi un saņēmis par to atbalstu, savukārt ZM ņem vērā šo noteikumu 5.1 apakšpunktā minēto nosacījumu, sagatavojot noteikumu projektu. Ievērojot iepriekšminēto, Pāvilostas novada pašvaldībai noteikumu projektā samazināts limits par 3 lucīšu murdiem, 106 zivju tīkliem, 20 reņģu tīkliem, 2100 zivju āķiem un 5 akmeņplekstu tīkliem, kas netiek iedalīti zvejai pārējiem zvejniekiem jau no 2012.gada.  Paredzēts, ka mainītos zvejas limitus varēs piemērot no 2019.gada 1.janvāra, jo pašvaldības zvejniekiem nākamajā gadā izmantojamos zvejas limitus iedala kalendārā gada beigās, par to noformējot rūpnieciskās zvejas tiesību nomas līguma protokolu. |
| 3. | Projekta izstrādē iesaistītās institūcijas un publiskas personas kapitālsabiedrības | Institūts, ZM, kā arī Rucavas novada pašvaldība, Ventspils novada pašvaldība, Pāvilostas novada pašvaldība, Liepājas pilsētas pašvaldība, Saulkrastu novada dome un Salacgrīvas novada dome, kas sniedza priekšlikumus par zvejas limitu izmaiņām jūras piekrastes ūdeņos. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs Rucavas novada, Pāvilostas novada un Saulkrastu novada pašvaldības, kas iedala rūpnieciskās zvejas limitus zvejniekiem, Valsts vides dienestu, kas izsniedz zvejas atļaujas un kontrolē zvejas darbības, kā arī zvejniekus, kas zvejo Rucavas novada un Saulkrastu novada pašvaldību administratīvo teritoriju jūras piekrastes ūdeņos.  Pēc Latvijas Zivsaimniecības integrētās kontroles un informācijas sistēmā pieejamās informācijas, 2018.gadā Rucavas novada pašvaldības jūras piekrastes ūdeņos zvejo 5 komerczvejnieki un 24 pašpatēriņa zvejnieki, bet Saulkrastu novada jūras piekrastes ūdeņos – 8 komerczvejnieki un 31 pašpatēriņa zvejnieks. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums būtiski neietekmēs tautsaimniecības vai uzņēmējdarbības makroekonomiskos rādītājus.  Administratīvais slogs nemainās. Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības.  Tā kā pašpatēriņa zvejnieki saskaņā ar Zvejniecības likumu nedrīkst nodarboties ar komercdarbību, tie negūst ienākumus no zvejas, tāpēc tiem nerodas arī zaudējumi.  Noteikumu projekts finansiāli nenozīmīgi ietekmēs piekrastes komerczvejniekus. Palielinoties apaļā jūrasgrunduļa zvejas iespējām, iespējams, palielināsies arī zvejnieku ienākumi no šo zivju pārdošanas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 850 000 | 0 | 850 000 | -36 | 850 000 | -36 | -36 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 255 000 | 0 | 255 000 | -11 | 255 000 | -11 | -11 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 595 000 | 0 | 595 000 | -25 | 595 000 | -25 | -25 |
| 2. Budžeta izdevumi | 850 000 | 0 | 850 000 | 0 | 850 000 | 0 | 0 |
| 2.1. valsts pamatbudžets | 255 000 | 0 | 255 000 | 0 | 255 000 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 595 000 | 0 | 595 000 | 0 | 595 000 | 0 | 0 |
| 3. Finansiālā ietekme | 0 | 0 | 0 | -36 | 0 | -36 | -36 |
| 3.1. valsts pamatbudžets | 0 | 0 | 0 | -11 | 0 | -11 | -11 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | -25 | 0 | -25 | -25 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | -36 | X | -36 | -36 |
| 5.1. valsts pamatbudžets | 0 | -11 | -11 | -11 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | -25 | -25 | -25 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ministru kabineta 2009. gada 11. augusta noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” (turpmāk – MK noteikumi Nr. 918) 2.1 pielikumā ir noteikta pamatmaksa par rūpnieciskās zvejas tiesību nomu un zvejas tiesību izmantošanu.  Ievērojot MK noteikumos Nr. 918 noteikto zvejas rīku limitu pamatmaksu, noteikumu projektā ietvertie grozījumi radīs nenozīmīgu finansiālu ietekmi uz valsts un pašvaldību budžeta ieņēmumiem no ūdenstilpju un rūpnieciskās zvejas tiesību nomas un zvejas tiesību rūpnieciskās izmantošanas (zvejas limiti).  Noteikumu projektā Saulkrastu novada pašvaldībai paredzēts samazināt reņģu tīklu limitu par 5 gabaliem. Tas valsts un pašvaldību budžetā kopumā samazinās ienākumus par 35,55 EUR (5 x 7,11 EUR).  Apaļo jūrasgrunduļu murda limitam nomas maksas aprēķini nav veikti, jo par zvejas rīkam piemērojamo nomas maksu tiks spriests, kad būs novērtēta apaļā jūrasgrunduļa murda zvejas efektivitāte un citi ar tā izmantošanu saistītie dati, tāpēc līdz šī novērtējuma sagatavošanai un institūta rekomendāciju sniegšanai pašvaldības zvejniekiem nepiemēros nomas maksu par apaļā jūrasgrunduļa murda limitu.  Saskaņā ar MK noteikumu Nr. 918 96. punktu pašvaldībai paliek 70 % ieņēmumu no zvejas tiesību nomas, bet 30 % tiek ieskaitīti valsts budžetā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādes gaitā tika plānotas konsultācijas ar Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvo padomi (turpmāk – Padome) (https://www.zm.gov.lv/zivsaimnieciba/statiskas-lapas/nozares-darba-grupas-padomes/latvijas-ieksejo-un-juras-piekrastes-udenu-resursu-ilgtspejigas-izmant?nid=1127#jump), kuras sastāvā ir valsts institūciju pārstāvji, Latvijas Pašvaldību savienības pārstāvji, Latvijas zvejniekus, makšķerniekus un zemūdens medniekus, kā arī ūdeņu resursu apsaimniekošanu un aizsardzību pārstāvošo nevalstisko organizāciju pārstāvji.  Atbilstoši ZM 02.02.2015. kārtībai Nr.7 “Attīstības plānošanas dokumentu projektu, tiesību aktu projektu un informatīvo ziņojumu sagatavošanas un saskaņošanas kārtība ministrijā” sabiedrības informēšanai un priekšlikumu saņemšanai ZM sagatavoto noteikumu projektu plānoja ievietot vietnē www.zm.gov.lv. |
| 2. | Sabiedrības līdzdalība projekta izstrādē | Par projektu konsultācijas notikušas elektroniski ar Padomi laikā no 18.10.2018. līdz 25.10.2018.  Sabiedrības informēšanai un priekšlikumu sniegšanai informācija par noteikumu projektu bija ievietota tīmekļvietnē www.zm.gov.lv no 18.10.2018 līdz 25.10.2018. |
| 3. | Sabiedrības līdzdalības rezultāti | Pašvaldību priekšlikumi izvērtēti, un institūta atbalstītie priekšlikumi ņemti vērā.  Konsultāciju laikā ar Padomi tika saņemts atbalsts noteikumu projekta tālākai virzībai.  Sabiedrības informēšanas laikā iebildumi un priekšlikumi par noteikumu projektu netika saņemti. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Novadu un pilsētu pašvaldības, kuru administratīvās teritorijas robežojas ar jūras piekrastes ūdeņiem, kā arī Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, ne arī likvidēt vai reorganizēt esošās.  Projekta izpilde neietekmēs institūcijām pieejamos cilvēkresursus. |
| 3. | Cita informācija | Noteikumu projekts tiks ieviests par piešķirtajiem valsts budžeta līdzekļiem. |

Zemkopības ministrs Jānis Dūklavs

Bārtule 67027525

[Inese.Bartule@zm.gov.lv](mailto:Inese.Bartule@zm.gov.lv)